Hej Bolius

Vores hus fra ca. 1835 trænger til at få repareret soklen flere steder. Hvad er det rigtige at reparere med?  
 Skal det efterfølgende have speciel sokkel maling?  
 Nogle steder består soklen vist af store sten, andre steder er der kridtsten bagved.

Venlig hilsen Claus


Hvordan reparerer jeg bedst skader på sokkel - det er et ældre hus?
Hej Claus

Der findes flere forskellige produkter som du kan bruges.

Men et gammelt fint hus som dit burde behandles med en god hydraulisk kalkmørtel, (som huset er født med, kan man sige).

Inde på kalk.dk finder du denne vejledning: 

Hydraulisk kalkmørtel (Skandinavisk juramørtel)

1,5:3

1,5 del Skandinavisk jurakalk og 3 dele Kronhøj mørtelsand. Tørblandes og tilsættes vand i passende mængde. Blandes i tvangsblander i 20 min. Kh 100/400

Som maling kan du evt. bruge en gammeldags tjæremaling, eller silikatmaling.

Du finder en god vejledning her fra bygningsbevaring.dk  
[OVERFLADEBEHANDLING AF SOKLER med kalkfarve og trætjærefarve](https://www.bygningsbevaring.dk/uploads/files/anvisninger/4-ANVISN_overfl_sokler.pdf)

God arbejdslyst.

